ข้อบัญญัติองค์การบริหารส่วนตำบลสะอาดไชยศรีเรื่องการควบคุมการเลี้ยงหรือปล่อยสัตว์พ.ศ.๒๕๖๑ โดยที่เป็นการสมควรตราข้อบัญญัติองค์การบริหารส่วนตำบลสะอาดไชยศรีว่าด้วยการควบคุมการเลี้ยงหรือปล่อยสัตว์ในเขตองค์การบริหารส่วนตำบลสะอาดไชยศรีอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมประกอบมาตรา ๒๙และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลสะอาดไชยศรีโดยความเห็นชอบของสภาองค์การบริหารส่วนตำบลสะอาดไชยศรีและนายอำเภอดอนจานจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลสะอาดไชยศรี เรื่องการควบคุมการเลี้ยงหรือปล่อยสัตว์ พ.ศ. ๒๕๖๑ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลสะอาดไชยศรีตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การเลี้ยงสัตว์ หมายความว่า การมีสัตว์เลี้ยงไว้ในครอบครองและการดูแลเอาใจใส่บำรุงตลอดจนการให้อาหารอยู่เป็นอาจิณการปล่อยสัตว์ หมายความว่าการเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์โดยปราศจากการควบคุมสถานที่เลี้ยงสัตว์ หมายความว่า คอกสัตว์ กรงสัตว์ ที่ขังสัตว์หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์ หมายความถึงผู้ครอบครองสัตว์ด้วยที่หรือทางสาธารณะหมายความว่าสถานที่หรือทางซึ่งมิใช่ของเอกชนและประชาชนสามารถใช้ประโยชน์หรือสัญจรได้เจ้าพนักงานท้องถิ่น หมายความว่า นายกองค์การบริหารส่วนตำบลสะอาดไชยศรีเจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ได้รับการแต่งตั้งจากเจ้าพนักงานท้องถิ่น หมายความว่า ข้าราชการหรือพนักงานส่วนท้องถิ่นซึ่งได้รับการแต่งตั้งจากเจ้าพนักงานท้องถิ่นให้ปฏิบัติการตามพระราชบัญญัติการสาธารณสุขพ.ศ. ๒๕๓๕ ในเขตอำนาจขององค์การบริหารส่วนตำบลสะอาดไชยศรีข้อ ๕ ห้ามมิให้มีการเลี้ยงสัตว์ชนิดหรือประเภทเล่านี้ในเขตพื้นที่องค์การบริหารส่วนตำบลสะอาดไชยศรีโดยเด็ดขาด(๑)งูพิษและงูที่อาจเกิดอันตรายแก่คนและสัตว์เลี้ยง(๒)สัตว์ดุร้ายต่าง ๆ(๓)สัตว์มีพิษร้ายอื่น ๆ(๔)สัตว์ต้องห้ามตามกฎหมายอื่น ๆข้อ ๖ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจขององค์การบริหารส่วนตำบลสะอาดไชยศรีเป็นเขตควบคุมและปล่อยสัตว์ดังนี้(๖.๑)ให้พื้นที่ต่อไปนี้เป็นเขตห้ามเลี้ยงหรือปล่อยสัตว์ประเภท ช้าง ม้า โค กระบือ สุกรแพะ แกะ หรือสัตว์อื่น ๆ โดยเด็ดขาด(๑) ในพื้นที่สาธารณะ เช่น สนามกีฬาสนามเด็กเล่น วัด ศาลาประจำหมู่บ้าน(๒) บริเวณ สถานที่ราชการทุกแห่งเช่น ที่ทำ การองค์การบริหารส่วนตำบลสะอาดไชยศรี โรงพยาบาลส่งเสริมสุขภาพประจำตำบลโรงเรียน ฯลฯความในวรรคหนึ่งไม่ใช้บังคับแก่การเลี้ยงสัตว์ ดังต่อไปนี้(๑) เพื่อการรักษาโรคเจ็บป่วยหรือสร้างภูมิคุ้มกันโรคของสัตว์(๒) เพื่อกิจกรรมใด ๆที่องค์การบริหารส่วนตำบลสะอาดไชยศรีประกาศกำหนดพื้นที่ส่วนใดส่วนหนึ่งให้เลี้ยงโดยมีกำหนดระยะเวลาที่แน่นอนเป็นการเฉพาะ(๓)เพื่อการย้ายถิ่นที่อยู่ของเจ้าของสัตว์(๔)เพื่อการกุศลหรือจารีตประเพณีโดยได้รับอนุญาตจากองค์การบริหารส่วนตำบลสะอาดไชยศรีหรือเพื่อในพระราชพิธีหรือพิธีกรรมทางศาสนาตามประกาศของทางราชการ(๖.๒)ให้พื้นที่ต่อไปนี้เป็นเขตห้ามเลี้ยงหรือปล่อยสัตว์เกินจำนวนที่กำหนด ดังนี้(๑) พื้นที่นอกจากที่ระบุใน (๖.๑)และในเขตชุมชนหนาแน่น ห้ามเลี้ยงหรือปล่อยสัตว์ประเภทดังต่อไปนี้เกินจำนวน ดังนี้ก. ช้าง ม้า ไม่เกิน ๒ ตัวข. สุกร โค กระบือ แพะ แกะ สุนัขประเภทละไม่เกิน ๖ ตัวค. เป็ด ไก่ นก ห่านประเภทละไม่เกิน ๓๐ ตัวง. จำนวนสัตว์อื่นนอกจาก (๑) -(๓) ต้องได้รับความเห็นชอบจากเจ้าพนักงานท้องถิ่นจ. การเลี้ยงสัตว์ต้องไม่ก่อมลภาวะและเหตุรำคาญฉ. ต้องไม่เป็นแหล่งเพาะพันธุ์และแพร่เชื้อโรคที่ติดต่อจากสัตว์สู่คน(๖.๓)ให้พื้นที่ต่อไปนี้เป็นเขตที่การเลี้ยงหรือปล่อยสัตว์ต้องอยู่ภายใต้มาตรการอย่างใดอย่างหนึ่งดังนี้(๑) พื้นที่อยู่อาศัยไม่หนาแน่นหรืออยู่ห่างไกลชุมชนเป็นเขตที่การเลี้ยงหรือปล่อยสัตว์ประเภท ดังนี้ก. การเลี้ยงสุกร โค กระบือ แพะแกะ สุนัข จำนวนไม่เกิน ๕๐ ตัวข. การเลี้ยงไก่ นก เป็ด ห่านจำนวนไม่เกิน ๓๐๐ ตัวค. สัตว์อื่น ๆ นอกจากข้อ ก.และข้อ ข. จำนวนไม่เกิน ๑๐ ตัว ต้องมีการปฏิบัติภายใต้มาตรการ ดังนี้๑. สถานที่ตั้ง(๑)ต้องตั้งอยู่ในสถานที่ที่ไม่ก่อเหตุรำคาญให้กับผู้อาศัยใกล้เคียง(๒)ต้องมีบริเวณเลี้ยงสัตว์ซึ่งกั้นเป็นสัดส่วนและให้อยู่ห่างเขตที่ดินสาธารณะทางน้ำสาธารณะหรือที่ดินต่างเจ้าของ๒. อาคารและส่วนประกอบ(๑)อาคารต้องเป็นอาคารเอกเทศและมั่นคงแข็งแรงมีลักษณะเหมาะแก่การเลี้ยงสัตว์ประเภทนั้นๆ(๒)พื้นต้องทำความสะอาดง่ายไม่เฉอะแฉะ(๓)หลังคาต้องมีความสูงจากพื้นมากพอสมควรและมีแสงสว่างส่องภายในอาคารอย่างทั่วถึง(๔)คอกต้องมีการกั้นคอกเป็นสัดส่วนเหมาะสมกับจำนวนสัตว์ไม่ให้สัตว์อยู่อย่างแออัด(๕) การระบายอากาศต้องจัดให้มีการระบายอากาศถ่ายเทได้สะดวก๓. การสุขาภิบาลทั่วไป(๑)น้ำทิ้งต้องมีการบำบัดก่อนระบายลงสู่ทางระบายน้ำแหล่งน้ำสาธารณะหรือในที่เอกชน(๒)ต้องควบคุมไม่ให้สัตว์ออกไปทำความเสียหายแก่ทรัพย์สินหรือทำความเดือดร้อนรำคาญแก่ผู้อื่น(๓) ต้องมีการจัดให้มีการเสริมสร้างภูมิคุ้มกันโรคในสัตว์เพื่อป้องกันอันตรายจากเชื้อโรคที่เกิดจากสัตว์(๔)ให้เลี้ยงสัตว์ภายในสถานที่ของตนไม่ปล่อยให้สัตว์อยู่นอกสถานที่เลี้ยงสัตว์โดยปราศจากการควบคุมกรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไม่ถึงตัวสัตว์และมีป้ายเตือนให้ระมัดระวังโดยสังเกตเห็นได้อย่างชัดเจน(๕)ควบคุมดูแลสัตว์ของตนมิให้ก่ออันตรายหรือเหตุรำคาญต่อผู้อื่น(๖)การกำจัดซากสัตว์และมูลสัตว์ให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลงหรือสัตว์ที่เป็นพาหะนำโรคและไม่เป็นเหตุให้เกิดการปนเปื้อนในแหล่งน้ำข้อ ๗ ในกรณีที่เจ้าพนักงานของท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๖ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวเป็นเวลาอย่างน้อยสามสิบวัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลสะอาดไชยศรีแต่ถ้าการกักสัตว์นั้นไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดนั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลสะอาดไชยศรีตามจำนวนที่จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๘ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ในเขตขององค์การบริหารส่วนตำบลสะอาดไชยศรี ในเรื่องใดหรือทุกเรื่องก็ได้ข้อ ๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ.๒๕๓๕ ต้องระวางโทษปรับไม่เกินห้าพันบาทข้อ ๑๐ ให้นายกองค์การบริหารส่วนตำบลสะอาดไชยศรีรักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๘ มีนาคม พ.ศ. ๒๕๖๑พีรพงศ์ถิ่นคำเชิดนายกองค์การบริหารส่วนตำบลสะอาดไชยศรีเอกสารแนบท้าย๑. บัญชีอัตราค่าธรรมเนียมการปรับและค่าใช้จ่ายในการเลี้ยงดูสัตว์ข้อบัญญัติองค์การบริหารส่วนตำบลสะอาดไชยศรี เรื่องการควบคุมการเลี้ยงหรือปล่อยสัตว์ พ.ศ. ๒๕๖๑(ดูข้อมูลจากภาพกฎหมาย)พัชรภรณ์/จัดทำ๒๕ เมษายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๗ ง/หน้า ๑๐๐/๒๑ ธันวาคม ๒๕๖๑